กิมเอ็งกำไรพุ่ง
กิมเอ็งกำไรพุ่ง 33 %
29 ม.ค. 2553

กิมเอ็งกำไรพุ่ง 33 %
บริษัทหลักทรัพย์ กิมเอ็ง (ประเทศไทย) ซึ่งเป็นโบรกเกอร์ที่มีส่วนแบ่งตลาดสูงที่สุดในตลาดหุ้นไทย รายงานผลการดำเนินงานประจำปี 2552 ว่า มีกำไรสุทธิ 715.17 ล้านบาท คิดเป็นกำไรหุ้นละ 1.26 บาท พุ่งขึ้น 33.73 % เปรียบเทียบกับปี 2551 กำไรสุทธิ 534.78 ล้านบาทหรือ 0.95  บาทต่อหุ้น
สาเหตุหลักที่ทำให้กำไรดีขึ้นมากเนื่องจากรายได้จากค่านายหน้าซื้อขายหลักทรัพย์เพิ่มขึ้น 605.36 ล้านบาทหรือคิดเป็น 40 %  เป็น 2,116.36 ล้านบาท เกิดจากปริมาณการซื้อขายหลักทรัพย์เฉลี่ยต่อวันของบริษัทเพิ่มขึ้นจาก 2,638 ล้านบาท เป็น 3,798 ล้านบาท อันมีผลมาจากการเพิ่มขึ้นของปริมาณการซื้อขายเฉลี่ยต่อวันโดยรวมของตลาดหลักทรัพย์ จาก 16,118 ล้านบาท เป็น 17,777 ล้านบาทนอกจากนี้ รายได้จากค่านายหน้าซื้อขายสัญญาซื้อขายล่วงหน้าเพิ่มขึ้น 28.77 ล้านบาทเป็น 206.72 ล้านบาท หรือเพิ่มขึ้น 16.17% เนื่องมาจากปริมาณการซื้อขายเฉลี่ยต่อวันของบริษัทเพิ่มขึ้น จาก 2,248 สัญญา เป็น 2,720 สัญญา ซึ่งเป็นไปตามการเพิ่มขึ้นของปริมาณการซื้อขายเฉลี่ยต่อวันโดย รวมของตลาดอนุพันธ์จาก 17,398 สัญญาเป็น 25,311 สัญญา  ส่วนรายได้ค่าธรรมเนียมและบริการเพิ่มขึ้น 27.58 ล้านบาท เป็น 63.66 ล้านบาทหรือเพิ่มขึ้น 76.47% เนื่องมาจากค่าธรรมเนียมให้ยืมหลักทรัพย์และค่าธรรมเนียมรับประกันการจัดจำหน่ายหลักทรัพย์ที่เพิ่มขึ้น18 ล้านบาทและ 8 ล้านบาทตามลำดับ